- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Cătălina Ponor și Bogdan Ristea Jianu sunt împreună din 2018, iar în urmă cu doi ani s-au căsătorit civil, chiar înainte de a veni pe lume primul lor copil, Vlad. Anul trecut, Cătălina și Bogdan au făcut și cununia religioasă. Tot atunci a avut loc și botezul micuțului.
Evenimentul a strâns sub același acoperiș nume importante din sportul românesc, printre care Andreea Răducan, Monica Roșu, Octavian Bellu și Mariana Bitang, potrivit unei surse.
Cătălina a anunțat de Crăciun că familia se va mări în curând, iar în cursul zilei de miercuri, 13 martie, fosta campioană olimpică a publicat prima imagine cu cel de-al doilea fiu. De acum, Vlad, primul lor băiețel, este frate mai mare.
"Bine ai venit" A născut Cătălina Ponor. Fosta gimnastă a adus pe lume un băiat și a publicat această imagine
Fosta gimnastă a adus pe lume un băiețel, o "mică rază de soare", după cum îl numește pe rețelele de socializare. Aceasta a postat pe contul său de Instagram o imagine cu mânuța bebelușului. Mesajul adiacent este unul înduioșător, care lasă să se vadă emoțiile tinerei mămici.
Cătălina nu a făcut public încă numele celui mic, dar urmăritorii săi așteaptă cu nerăbdare să afle toate detaliile. Aceștia au început deja să-i lase mesaje de susținere și felicitări pentru momentul deosebit pe care îl trăiește acum.
"Bine ai venit în această lume și în familia noastră, micuță rază de soare! A doua noastră medalie este aici. Mami, tati și frățiorul tău mai mare te iubesc până la cer și înapoi", a scris Cătălina în descrierea primei fotografii cu micuțul ei.
Cătălina Ponor este o femeie împlinită, devenind mamă pentru a doua oară. Aceasta s-a retras din gimnastică în 2017. De-a lungul carierei sale, fosta gimnastă a câștigat trei medalii de aur la Jocurile Olimpice, una de bronz și una de argint.
De asemenea, a câștigat trei medalii de argint și două de bronz la Mondiale. La Europene, Cătălina Ponor are opt medalii de aur, două de argint și trei de bronz.
Florin Salam, din nou bunic! Chipul bebelușului s-a arătat la control...